Busquístar

Busquístar [busKIStar] estas vilaĝo kaj municipo de la Aŭtonoma Komunumo Andaluzio, en la provinco Granada, sude de Hispanio. Ĝi estas en la centra parto de la komarko de la Alpujarra Granada. Limas kun la municipoj Pórtugos, Trevélez, Juviles, Cástaras, Almegíjar kaj La Taha. Ĝi estas borde de la rivero Trevélez. 

La loko posedas grandan arkitektan riĉon: kelkaj stratoj kaj domoj estis konstruitaj de la araboj kaj, poste, konservitaj de la lokanoj; estas tipaj la komunaj fontoj, kaj la partikularaj domoj kun tipaj kamenoj kaj kun ebenaj tegmentoj sen tegoloj (terasaj). 

Kategorio:Municipoj de Provinco Granada
Kategorio:Geografio de Andaluzio